REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/78-19

29. mart 2019. godine

B e o g r a d

Z A P I S N I K

102. SEDNICE ODBORA ZA USTAVNA PITANjA

I ZAKONODAVSTVO, ODRŽANE 29. MARTA 2019. GODINE

 Sednica je počela u 9,30 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Vesna Marković, Gordana Čomić, Aleksandra Majkić, Jelena Žarić Kovačević, Neđo Jovanović, Bajro Gegić, Vesna Nikolić Vukajlović, Petar Petrović i Milena Ćorilić, zamenik člana.

 Sednici nisu prisustvovali članovi Odbora: Srbislav Filipović, Krsto Janjušević, Balint Pastor, Dejan Šulkić, Saša Radulović i Vjerica Radeta.

 Član Odbora Bojan Torbica, pristupio je sednici u toku glasanja za zapisnike sa 100. i 101. sednice Odbora.

 Na predlog predsednika, Odbor je jednoglasno (10 glasova za) utvrdio sledeći

D n e v n i r e d:

- Usvajanje zapisnika 100. i 101. sednice Odbora -

 1. Razmatranje amandmana na Predlog zakona o izmenama i dopunama Zakona o bezbednosti saobraćaja na putevima, koji je podnela narodni poslanik Marija Obradović.

Pre prelaska na odlučivanje o tačkama dnevnog reda, Odbor je jednoglasno usvojio zapisnike sa 100. i 101. sednice Odbora (10 glasova za).

 **Prva tačka dnevnog reda**: Razmatranje amandmana na Predlog zakona o izmenama i dopunama Zakona o bezbednosti saobraćaja na putevima, koji je podnela narodni poslanik Marija Obradović

 Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o bezbednosti saobraćaja na putevima, koji je podnela narodni poslanik Marija Obradović, i smatra da su u skladu sa Ustavom i pravnim sistemom Republike Srbije sledeći amandmani:

 - na član 1. koji je podnela narodni poslanik Vjerica Radeta;

 - na član 1. koji je podnela narodni poslanik Dušica Stojković;

 - na član 2. koji je podnela narodni poslanik Nataša Jovanović;

 - na član 3. koji je podnela narodni poslanik Ružica Nikolić;

 - na član 4. koji je podneo narodni poslanik Milorad Mirčić;

 - na član 5. koji je podneo narodni poslanik Sreto Perić;

 - na član 6. koji je podneo narodni poslanik Nikola Savić.

Odbor je odluku doneo jednoglasno (11 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,35 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski